Document ID: 32011R1359

TARYBOS REGLAMENTAS (ES) Nr. 1359/2011
2011 m. gruodžio 19 d.
kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 31 straipsnį,
atsižvelgdama į Europos Komisijos pasiūlymą,
kadangi:
(1)
siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir norint išvengti bet kokių rinkos sutrikimų, tam tikriems žemės ūkio ir pramonės produktams Tarybos reglamentu (ES) Nr. 7/2010 (1) buvo nustatytos autonominės tarifinės kvotos. Pagal šias tarifines kvotas produktai gali būti importuojami mokant mažesnės ar nulinės normos muitus. Todėl nuo 2012 m. sausio 1 d. atitinkamam tam tikrų produktų, kurių eilės numeriai yra 09.2928 ir 09.2929, kiekiui būtina nustatyti naują nulinės muito normos tarifinę kvotą, tuos produktus įtraukiant į Reglamento (ES) Nr. 7/2010 priedo sąrašą;
(2)
autonominių tarifinių kvotų, kurių eilės numeriai yra 09.2624 ir 09.2640, dydžiai yra nepakankami, kad būtų patenkinti Sąjungos pramonės poreikiai dabartiniu kvotos laikotarpiu, pasibaigsiančiu 2011 m. gruodžio 31 d. Dėl to tie kvotų dydžiai turėtų būti padidinti nuo 2011 m. liepos 1 d.;
(3)
autonominių tarifinių kvotų, kurių eilės numeriai yra 09.2603, 09.2629, 09.2632, 09.2816 ir 09.2977, dydžiai turėtų būti pakeisti šio reglamento priede nustatytais dydžiais;
(4)
Sąjunga nebėra suinteresuota 2012 m. vėl suteikti tarifines kvotas produktams, kurių eilės numeriai yra 09.2815, 09.2841 ir 09.2992 ir kuriems tokios kvotos buvo nustatytos 2011 m. Dėl to nuo 2012 m. sausio 1 d. tos kvotos turėtų būti panaikintos, o atitinkami produktai turėtų būti išbraukti iš Reglamento (ES) Nr. 7/2010 priedo sąrašo;
(5)
atsižvelgiant į tai, kad numatyta atlikti daug pakeitimų, dėl aiškumo reikėtų pakeisti visą Reglamento (ES) Nr. 7/2010 priedą;
(6)
todėl Reglamentas (ES) Nr. 7/2010 turėtų būti atitinkamai iš dalies pakeistas;
(7)
tarifinėmis kvotomis turi būti leista pradėti naudotis nuo 2012 m. sausio 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 7/2010 priedas pakeičiamas šio reglamento priede išdėstytu tekstu.
2 straipsnis
Nuo 2011 m. liepos 1 d. Reglamento (ES) Nr. 7/2010 priede:
-
nustatytas autonominės tarifinės kvotos, kurios eilės numeris 09.2624, dydis yra 950 tonų,
-
nustatytas autonominės tarifinės kvotos, kurios eilės numeris 09.2640, dydis yra 11 000 tonų.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2012 m. sausio 1 d., išskyrus 2 straipsnį, kuris taikomas nuo 2011 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. gruodžio 19 d.

Labels: 3
1
6